Uniuersis presentes litteras inspecturis . Officialis Laudunensis in domino salutem . Nouerit uniuersitas uestra , quod in nostra presencia personaliter propter hoc constitutus Gilo de chieurigniaco , armiger , filius quondam defuncti domini Goberti militis , uendidit et se uendidisse tradidisse , et penitus ac imperpetuum quitasse recognouit coram nobis , Petro dicto de Craonna fratri quondam defuncti domini Renaudi de uenderesse quondam Canonici sancti petri in foro laudunensi , quondam Curati sancti Remigii in platea laudunensi , Precio sexaginta librarum parisiensium de quibus dictus uenditor recognouit coram nobis sibi plenius esse satisfactum a dicto petro in pecunia numerata sibi tradita , et deliberata ab eodem petro . Bona immobilia inferius nominata , in uilla et territorio de Mediauilla existencia , que idem uenditor habebat sita in locis inferius expressis in allodio . Uidelicet tria iornalia terre sita inter terram domini Guidonis de pois militis ex una parte , et terram heredum hunaudi ex altera . Item tres quarterios terre sitos loco qui dicitur es uignes , inter terram heredum Guiardi armigeri ex una parte , et terram droardi de Mediauilla ex altera . Item unum iornale et dimidium iornale terre sita inter terram dicti droardi de mediauilla ex una parte , et terram Iohannis sororii eiusdem droardi ex parte altera . Item quinque quarterios terre sitos loco qui dicitur en godain , de super uiam inter terram domini Guidonis de pois , ex una parte , et terram Renaudi de Uargni ex altera . Item in eodem loco de subtus uiam dimidium iornale terre situm , inter terram domini Guidonis predicti ex una parte , et terram stephani dicti baloce ex parte altera . Item duo iornalia terre sita loco qui dicitur desous la huete en morinual , inter terram fabri de Mediauilla ex una parte et terram Tronceleti de nouo castro ex altera . Item in eodem loco unum iornale terre situm inter terram henrici filii Ermengardis ex una parte et terram robini parmentarii de nouocastro ex parte altera . Item duo iornalia sita loco predicto ala huete , subtus uiam uersus Mediamuillam inter terram domini Iohannis dicti le kaillot de taisy militis ex una parte , et terram thome filii Gerardi Carnificis ex altera . Item duo iornalia terre sita loco qui dicitur a la marzele inter terram domini Guidonis predicti ex una parte , et terram domini Iohannis le kaillot de taisi ex parte altera . Item subtus puignicourt loco qui dicitur en la pree , tria iornalia terre inter terram Renaudi dicti de Uarigni ex una parte , et terram Raoulini de Renlicourt ex altera . Item duo iornalia , et dimidium iornale uel circiter pasture prati et bosci sita subtus Uarisicourt contigua pasture , prato et uosco Renaudi de Uargni . Item quemdam boscum situm iuxta domum droeti piscatoris , inter boscum domini Guidonis de pois ex una parte , et boscum liberorum Roberti piscatoris ex parte altera . Item quendam alium boscum , situm loco qui dicitur en fosse bernier iuxta boscum domini Guidonis desubtus . Item Gallinas quas habet idem uenditor aliquociens annuatim decem , aliquando plus , aliquando minus , et denarios quod habet annuatim , aliquando octo solidos et dimidium parisienses , aliquando plus aliquando minus capiendos in communi censu de Mediauilla . Item duos sextarios et dimidium siliginis , et auene quos habebat annuatim in censu communi predicto . Item duos sextarios et unum boiscellum auene quos habebat assignatos annuatim capiendos ad terram fabri de Mediauilla et terram Robini filii ysabelle sitas loco qui dicitur au puis subtus ulmum sancti uincencii . Item duos denarios parisienses et unum fortem annui redditus portantes uentas et uesturas assignatos super easdem terras . Item sex quarterios et tres buissellos auene , et duos denarios et unam poiteninam assignatos et capiendos annuatim ad terram droardi maioris de Mediauilla que continet nouem quarterios terre , que terra sita est loco qui dicitur subtus ulmum sancti uincencii iuxta uiam de Eurignicourt et iuxta semitam per quam itur de dicta ulmo ad uiam predictam uentas et uestituras portantes . Item quandam domum quam dictus uenditor habebat ut dicebat sitam in dicta uilla de mediauilla , sicut undique se extendit et por tat iuxta domum domini Guidonis . Et cessit et concessit idem uenditor coram nobis dicto petro et eius heredibus et successoribus , et in eos totaliter transtulit omne ius omne dominium , omnemque actionem , proprietatem ac possessionem que dicto uenditori competebantur , et competere poterant et debebant racione quacumque in uniuersis et singulis bonis predictis ut dictum est uenditis . Et promisit fide ab eo super hoc prestita corporali dictus uenditor quod contra predicta , uel aliquod predictorum , per se uel per alium non ueniet in futurum , et quod in predictis bonis ut dictum est uenditis aliquid de cetero non reclamabit , nec faciet in posterum reclamari , iure hereditario , aut alio modo seu titulo quocumque . Sed dicto petro et eius heredibus et successoribus seu causam ab eo habentibus , et habituris legittimam ac perpetuam portabit garandiam , super bonis predictis ut dictum est uenditis aduersus omnes iuri et iusticie parere uolentes , et ad dictam garandiam ut dictum est perpetuo portandam , dictus uenditor se et sua et eius heredes et successores obligauit coram nobis obligatos . Insuper perrea uxor dicti uenditoris coram nobis personaliter propter hoc constituta , omnia et singula predicta uoluit et laudauit , et dicto Petro et eius heredibus et successoribus , et causam ab eo habentibus et habituris quitauit penitus et imperpetuum coram nobis omnia et singula bona supradicta , ut dictum est uendita , et quicquid iuris in eis habebat et habere poterat , et debebat racione dotis , uel dotalicii , aut alia racione quacumque , in bonis predictis . Cesserunt eciam et concesserunt dictus Gilo uenditor et perrea uxor eius predicta , dicto petro et eius heredibus et successoribus , et in eos totaliter transtulerunt omne ius , et omnem actionem que sibi competebant et competere poterant et debebant contra quoscunque arreragiis , si que debebantur eis pro premissis seu occasione defectus solucionis censuum et reddituum predictorum . Renunciantes expresse fide media dicti coniuges , doli mali et inscni excepcionibus , beneficio iuris quo succurritur , deceptis ultra dimidiam iusti precii beneficio restitucionis in integris quocumque iure competere possit et omni decepcioni et lesioni et omni iuri et iuris auxilio et omnibus aliis rationibus et defensionibus allegacionibus et rebus quibuscumque que dictis coniugibus , in hoc facto possent prodesse , et dicto petro obesse . Promittentes fide ab eis super hoc prestita corporali , dictus Gilo et perrea eius uxor predicta spontanea non coacta de uoluntate et auctoritate mariti sui predicti , quod contra predicta , uel aliquod predictorum per se uel per alium non uenient in futurum , et specialiter dicta perrea quod in dictis bonis ut dictum est uenditis , aliquid de cetero non reclamabit , nec faciet reclamari , iure hereditario , racione dotis , uel dotalicii aut alio modo seu titulo quocunque . In quorum omnium predictorum testimonium et munimen presentes litteras patentes emisimus sigillo curie laudunensis . Saluo iure alieno ad requisicionem parcium roboratas . Datum sede laudunensi uacante . Anno domini m .cc .lxx . sexto . Sabbato post dominicam qua cantatur letare iherusalem . Sic signata . P . aues